زکالی (ناول)

زِکالی  رائیڈر ہیگرڈ 1917ء میں شائع ہونے والا ناول ہے۔ یہ ایلن کواٹرمین کو مرکزی کردار کے طور پر پیش کرتا ہے اور مملکتِ زولو پر مبنی سہ گانہ تخلیق کا آخری جز ہے، جس میں دیگر دو ناول میری اور چائلڈ آف اسٹارم شامل ہیں۔ اس سلسلے میں زِکالی نامی بونا (بونے قد کا جادوگر) ایک مرکزی کردار کے طور پر موجود ہے۔ مجموعی طور پر کواٹرمین سیریز میں یہ نواں ناول اور تیرھواں قصہ شمار ہوتا ہے۔

یہ ناول 1879ء کی انگریز زولو جنگ کے پس منظر میں رقم کیا گیا ہے جس میں جنگ سے قبل کے حالات اور اختتام پر زولو بادشاہ سیتے وائیو کی وفات کا احاطہ کیا گیا ہے۔ کہانی میں ایلن کواٹرمین کو جنگِ اِسانڈلوانا (Isandhlwana) کے چند زندہ بچ جانے والوں میں شامل دکھایا گیا ہے۔ اس ناول میں سیتے وائیو اور انتھونی ڈرنفرڈ جیسے چند حقیقی تاریخی کردار بھی شامل کیے گئے ہیں۔ اس ناول کا ترجمہ مظہر الحق علوی نے کیا اور جنوری سنہ 1981ء میں نسیم بک ڈپو لکھنؤ سے شائع ہوا۔

 حوالہ جات 

زمرہ:رائیڈر ہیگرڈ کے ناول
زمرہ:وارڈ لاک اینڈ کمپنی کی کتابیں
زمرہ:1870ء کی دہائی میں سیٹ ناول
زمرہ:1879ء میں سیٹ فکشن
زمرہ:1917ء کے برطانوی ناول